Document ID: 31986R2399

*****
ΚΑΝΟΝΙΣΜΟΣ (ΕΟΚ) αριθ. 2399/86 ΤΗΣ ΕΠΙΤΡΟΠΗΣ
της 30ής Ιουλίου 1986
που τροποποιεί το παράρτημα Ι του κανονισμού (ΕΟΚ) αριθ. 2347/84 σχετικά με τις σταφίδες που μπορούν να επωφεληθούν της ενισχύσεως στην παραγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε από τον κανονισμό (ΕΟΚ) αριθ. 1838/86 (2), και ιδίως το άρθρο 4 παράγραφος 4,
Εκτιμώντας:
ότι ο κανονισμός (ΕΟΚ) αριθ. 2347/84 της Επιτροπής (3) θεσπίζει, στο άρθρο 1, ότι η ελάχιστη τιμή που θα πληρωθεί στον παραγωγό πολλαπλασιάζεται με έναν συντελεστή, ανάλογα με την κατηγορία στην οποία έχουν ταξινομηθεί οι μη μεταποιημένες σταφίδες· ότι οι κατηγορίες καθορίζονται σύμφωνα με ποιοτικά κριτήρια, όπως το χρώμα, το ειδικό βάρος, ο αριθμός των ερυθρωπών, ισχνών και προσβεβλημένων σταφίδων· ότι τα ποιοτικά κριτήρια μπορούν να επηρεαστούν από το οικοσύστημα ή την καλλιεργητική τεχνική·
ότι μια αλλαγή της καλλιεργητικής τεχνικής που γίνεται στην περιοχή της Πηλείας (Ελλάδα), συνέβαλε σε βελτίωση της ποιότητας της παραγωγής σ' αυτή την περιοχή· ότι, μετά από αυτή τη βελτίωση, θα πρέπει να τροποποιηθεί η υπάρχουσα ταξινόμηση·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΟΚ) αριθ. 2347/84, στο μέρος Ι με τον τίτλο «Συντελεστές που εφαρμόζονται στην ελάχιστη τιμή» , ο πίνακας που έχει τον τίτλο «Κορινθιακή» αντικαθίσταται από τον πίνακα που βρίσκεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Σεπτεμβρίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 1986.

Labels: 2
17
19
7
18